Byrettens dom i sag om deltagelse i international organiseret narkohandel samt produktion af narkotiske stoffer stadfæstes med den ændring, at straffen for tiltalte 2 forhøjes til fængsel i 9 år
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Almenskadelige handlinger;
Narkotika;
Strafferetlige sanktioner og andre foranstaltninger;
Udlændinge;

/

17 MAJ 2023
VESTRE LANDSRET
Fængsel i 14, 14, 12 og 9 år for narko

V.L. S-0532-22

Fængsel i 14, 14, 12 og 9 år for narko.

Fire tiltalte er idømt fængsel i 14 år, 14 år, 12 år og 9 år for bl.a. indførelse og overdragelse af hash, kokain og
betydelige mængder amfetamin.

Vestre Landsret har i dag afsagt dom i en domsmandssag, hvor 3 mænd på nu 24 år, 27 år og 25 år og en
kvinde på nu 28 år (tiltalte 1-4) var tiltalt for mange forhold af indførelse, besiddelse og overdragelse af
hash, kokain og amfetamin/MDMA. De tiltalte, der var tiltalt både sammen og hver for sig i ca. 50 forhold, blev i
overvejende grad fundet skyldige i samme omfang som i byretten. Sagens betydeligste forhold angik indførelse
af i alt 9 liter amfe -taminolie, som omregnet med en faktor 1:3 svarede til ikke under 27 kg am fetamin.

Straffen for tiltalte 1 blev fastsat ud fra en samlet mængde på 35 kg amfeta min/MDMA, 1,65 kg kokain og 68 kg
hash. Straffen for Tiltalte 4 blev fastsat ud fra en samlet mængde på 32 kg amfe tamin/MDMA, 400 gram kokain
og 55 kg hash. Straffen for tiltalte 3 blev fastsat ud fra en samlet mængde på 32 kg amfetamin/MDMA, 150 gram
kokain og 12 kg hash. Endelig blev straffen for Tiltalte 2 fastsat ud fra en samlet mængde på 12,6 kg
amfetamin/MDMA, 900 gram kokain og 13 kg hash. Der blev ved fastsættelsen af straffen desuden lagt vægt på
rollefordelingen mellem de tiltalte.

Byretten dømte Tiltalte 1Tiltalte 4Tiltalte 3 for bl.a. yderligere 3 kg amfetamin, men havde også fastsat straffene til 14
år, 14 år
og 12 år. For Tiltalte 2 blev straffen i byretten fastsat til 8 år, men den blev i landsretten forhøjet til 9 år, fordi
Tiltalte 2 blev dømt for 5 kg MDMA, som den tiltalte var blevet frifundet for i byretten.

Tiltalte 3 og 4 er hollandske statsborgere, og de blev begge udvist af Danmark med indrejseforbud for bestandig.